Oud-Valke-man wil glo skuldig pleitMcIntosh Polela McIntosh Polela, die voormalige woordvoerder van die Valke wat van 13 aanklagte van onwettige jag aangekla word, oorweeg dit om skuldig te pleit. Polela het Vrydag in die Pietermaritzburgse streekshof verskyn en sy voorneme bekend gemaak. Staatsaanklaer Waldo Smit het egter landdros Corrie Greyling versoek om die saak tot 12 Desember uit te stel. Die versoek is toegestaan. Polela se aanklagte hou verband met twee afsonderlike voorvalle wat in Februarie by Himeville en April naby Ladysmith plaasgevind het. Van die aanklagte wat hy in die gesig staar is jag buite seisoen, die gebruik van kunsmatige lig tydens ŉ jag, jag vanuit ‘n motorvoertuig en jag op ‘n openbare pad. – SAPA Lees ook: Voormalige Valk in sop oor onwettige jag